9. fejezet - Nyomtatás
Vissza | II. rész - Gyakori feladatok | Előre

## 9. fejezet - Nyomtatás

Írta: Kelly, Sean.
Átdolgozta és frissítette: Mock, Jim.

## 9.1. Áttekintés

A FreeBSD a nyomtatók széles skálájával képes együttműködni, a legrégebbi vegyszeres nyomtatótól kezdve egészen napjaink lézernyomtatójáig, aminek köszönhetően alkalmazásainkkal nagyon jó minőségű nyomtatásokat tudunk készíteni.

A FreeBSD a helyi hálózaton nyomtatószervernek is beállítható. Ekkor a vele közös hálózatra csatlakozó többi, FreeBSD, Windows® vagy Mac OS® rendszerű számítógéptől képes nyomtatási kéréseket elfogadni. A FreeBSD gondoskodik róla, hogy egyszerre csak egy nyomtatás készüljön el, számon tartja, hogy mely felhasználók és számítógépek nyomtatnak a legtöbbet, és minden feladathoz „munkalapot” (banner page) készít, amiben többek közt megtalálhatjuk, hogy kihez tartozik.

A fejezet elolvasása során megismerjük:

- hogyan állítsuk be a FreeBSD nyomtatási sorát;

- hogyan telepítsünk nyomtatási szűrőket, hogyan kezeljünk különböző speciális nyomtatási feladatokat, tehát például miként alakítsuk át a beérkező dokumentumokat olyan nyomtatási formátumra, amelyet a nyomtatónk is megért;

- hogyan engedélyezzük a fejléc- vagy nyomtatási információk kinyomtatását;

- hogyan nyomtassunk más számítógépekhez csatlakoztatott nyomtatókkal;

- hogyan nyomtassunk a hálózatra közvetlenül kapcsolt nyomtatókkal;

- hogyan állítsuk be a nyomtatási korlátozásokat, például a nyomtatási feladatok méretét, amivel egyes felhasználók nyomtatását visszafoghatjuk;

- hogyan készítsünk nyomtatási kimutatásokat és nyilvántartást a nyomtató használatáról;

- hogyan keressük meg a nyomtatás során felmerülő problémák okait.

A fejezet elolvasásához ajánlott:

- egy új rendszermag beállításának és telepítésének ismerete (8. fejezet - A FreeBSD rendszermag testreszabása).

Vissza | Fel | Előre
8.7. Ha valamilyen hiba történne | Főoldal | 9.2. Bevezetés

Ha kérdése van a FreeBSD-vel kapcsolatban, a következő címre írhat (angolul): <questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.